
PLAN I PROGRAM RADA
VATROGASNE ZAJEDNICE GRADA KARLOVCA 

ZA 2022. GODINU

I. UVOD

          Vatrogasna zajednica grada Karlovca je nadležna tijelo za vatrogastvo u gradu Karlovcu. Vatrogasna djelatnost je sudjelovanje u provedbi preventivnih mjera zaštite od požara i tehnoloških eksplozija, gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodama  i opasnim situacijama te obavljanje drugih poslova u ekološkim i inim nesrećama. 

          Kao neprofitnu, stručnu i humanitarnu djelatnost od interesa za Republiku Hrvatsku, vatrogasnu djelatnost obavljaju Javna vatrogasna postrojba i Dobrovoljna vatrogasna društva.

         U Vatrogasnoj zajednici grada Karlovca ukupno djeluje 1 Javna vatrogasna postrojba, 24 Dobrovoljna vatrogasna društva, 1 Dobrovoljno vatrogasno društvo u gospodarstvu od čega je 8 središnjih postrojbi prema Planu zaštite od požara i tehnoloških eksplozija.
          Osnovni ciljevi rada i zadaće Vatrogasne zajednice grada Karlovca su poticanje aktivnosti u pogledu poboljšanja stanja zaštite od požara i provedba vatrogasne djelatnosti, koordiniranje aktivnosti oko uključivanja vatrogasnih postrojbi u sustav civilne zaštite, priprema i provođenje zadaća iz Programa aktivnosti u provedbi posebnih mjera zaštite od požara od posebnog interesa za Republiku Hrvatsku, zastupanje interesa vatrogastva na području grada, vođenje i redovito obnavljanje baze podataka te očevidnika koje prikuplja u skladu s odredbama i propisima donesenih temeljem Zakona o vatrogastvu, sudjelovanje u izradi prijedloga strategija, studija, smjernica, programa i provedbenih planova, organizacija i provođenje vatrogasnih natjecanja, javnih savjetovanja i stručnih skupova, provođenje prekogranične suradnje u području vatrogastva te obavljanje i drugih poslova koji su u nadležnosti po posebnim propisima. 
             Vatrogasna zajednica grada Karlovca je članica Vatrogasne zajednice Karlovačke županije, te kao članica sudjeluje u radu njezinih odbora i promiče razmjenu iskustava i znanja.

II. ZAKONSKE ODREDNICE

       Djelovanje i rad Vatrogasne zajednice grada Karlovca definirani su Zakonom o vatrogastvu (NN 125/19) koji je u primjeni od 1. siječnja 2020. godine. Nadalje, rad Vatrogasne zajednice grada Karlovca temelji se na Zakonu o zaštiti od požara (NN 92/10), Zakonu o sustavu civilne zaštite ( NN 82/15, 118/18, 31/20), Zakonu o udrugama (NN 74/2014) i Zakonu o financijskom poslovanju i računovodstvu neprofitnih organizacija (NN 121/14).
III. FINANCIRANJE VATROGASNE DJELATNOSTI

        Sredstva za financiranje djelatnosti Vatrogasne zajednice grada Karlovca osiguravaju se u proračunu grada Karlovca propisanim postotkom od visine proračuna i premijama osiguranja od požara od osiguravajućih društava.
        Sredstva za osposobljavanje za zvanje „vatrogasac“ dijelom se osiguravaju od premija osiguranja Hrvatske vatrogasne zajednice.

         Sredstva za obljetnice osnutka i djelovanja Dobrovoljnih vatrogasnih društava; Gornje Mekušje  (90 godina) i Koritinja (70 godina) osiguravaju se i od premije osiguranja Hrvatske vatrogasne zajednice putem Ugovora o potpori za nabavku tehnike, opreme i sredstava namijenjenih za vatrogasne intervencije povodom obilježavanja obljetnica.
          Zakonom o vatrogastvu propisano je i donošenje Vatrogasnog plana koji u sebi sadrži vatrogasnu mrežu, propisuje organizaciju vatrogasne djelatnosti na području grada i financiranje iste.

IV. AKTIVNOSTI I RAZVOJNI PROJEKTI U 2022. GODINI

       Za ostvarenje postavljenih ciljeva i zadaća, Vatrogasna zajednica grada Karlovca u 2022. godini planira slijedeće aktivnosti:

1. TAJNIK I FINANCIJSKO RAČUNOVODSTVENI REFERENT

       Obavljaju stručne, administrativne, financijsko-materijalne i ostale njima slične poslove. Donose prijedlog mjera za unapređenje vatrogastva i zaštite od požara, poduzimaju potrebite mjere kako bi svojim članicama omogućili poboljšanje rada, ostvaruju neposrednu suradnju sa tijelima gradske i županijske uprave i odjelima nadležnim za vatrogastvo i civilnu zaštitu, prate i analiziraju stanje u vatrogastvu te predlažu mjere za unapređenje sustava vatrogastva, zaštite od požara te djelatnosti na pomoći pri elementarnim i drugim nezgodama.
      Usklađuju rad svojih članica s ostalim čimbenicima koji su povezani s državnim, županijskim i gradskim tijelima odgovorni za provedbu zaštite od požara, prate postojeće propise te potiču potrebe za izmjenama i dopunama, a sve u skladu s zakonskim i podzakonskim aktima.

      Putem sredstva informiranja ili nakladničkom djelatnošću (Vatrogasni vjesnik) promiče saznanja o važnosti vatrogastva u zaštiti pučanstva i materijalnih dobara, ali i o zadaćama mještana da se uključe u provedbu zaštite od požara te da sudjeluju u provedbi preventivnih aktivnosti u zaštiti od požara uključenjem u rad Dobrovoljnih vatrogasnih društava.

      Financijsko računovodstveni referent vodi knjigovodstvo za Zajednicu i svoje članice, ukupno 25 vatrogasnih organizacija.

      Tijela Zajednice djeluju u skladu s Statutom.
      Skupština upravlja Zajednicom donoseći plan i program rada, financijski plan te usvaja izvješća o realizaciji istih. Redovne sjednice Skupštine održavaju se dva puta godišnje.
       Zajednicom upravlja Predsjedništvo na čelu kojeg je Predsjednik, a čine ga predsjednici članica Dobrovoljnih vatrogasnih društava, Zapovjednik javne vatrogasne postrojbe te izabrani predstavnik vatrogasne postrojbe u gospodarstvu. Za svoj rad odgovorni su Skupštini Zajednice. Predsjedništvo ima u planu četiri sjednice godišnje.
       Zajednica ima Zapovjedništvo koje je operativno tijelo na čelu kojeg je Zapovjednik. Zapovjedništvo ima u planu četiri sjednice godišnje.

        Odbori su radna tijela Predsjedništva i Zapovjedništva te se sastaju po potrebi, razmatraju određena pitanja te predlažu mjere poboljšanja rada Zajednice.

        Vatrogasna zajednica grada Karlovca obilježiti će mjesec zaštite od požara i dan vatrogastvu  u mjesecu svibnju u skladu s važećim epidemiološkim mjerama.
2. OSPOSOBLJAVANJA I USAVRŠAVANJA

       Vatrogasna zajednica grada Karlovca provodi osposobljavanja i usavršavanja članova Dobrovoljnih vatrogasnih društava u zvanju „vatrogasac“  i „vatrogasac I klase“.
       Za zvanje „ vatrogasac“ planira se održati 2 osposobljavanja, a za zvanje „vatrogasac I klase“ 1 osposobljavanje godišnje.

       Planira se Zapovjednike DVD – a  pripremiti i prijaviti za polaganje stručnog ispita za vatrogasce s posebnim ovlastima i odgovornostima. 

      Voditelje vatrogasne mladeži uputiti na seminar Voditelja vatrogasne mladeži u Fažanu.

      Zaposlenike Zajednice usavršavat putem seminara, savjetovanja i tečajeva iz područja financijskog poslovanja i računovodstva neprofitnih organizacija, Javne nabave te ostalog što je potrebno za rad Zajednice i njenih članica.
      Postojeće i nove kandidate za vatrogasne suce pripremiti i prijaviti za produljenje ili nove sudačke licence.

      Pretplata na časopis „RIF“ i „Udruga“.

3.  NABAVA VOZILA VZGK – a 

     U 2022. godini u planu je donacija-rashodovanje vozila VZGK – a (CITROEN C4 reg. oznake KA 500EP i FIAT PANDA reg. oznake KA 833DZ), te nabava drugog vozila.

4.  NATJECANJA

     Članice Vatrogasne zajednice grada Karlovca DVD Donje Mekušje, Operativni sektor Rečica i DVD Hrnetić-Novaki  su organizatori natjecanja Kupa Vatrogasne zajednice Karlovačke županije. Vatrogasno natjecanje za Kup Vatrogasne zajednice Karlovačke županije provodi se temeljem važećeg Pravilnika o vatrogasnim natjecanjima Republike Hrvatske i Pravilnika o provedbi vatrogasnih natjecanja za KUP Hrvatske vatrogasne zajednice.

     Plasman na Državno natjecanje vatrogasne mladeži, lipanj 2022. godine u Čakovcu, ostvarile su desetine mladeži DVD Donje Mekušje muški i ženski te desetina mladeži DVD Stative Gornje muški.
     Tijekom godine, a ovisno o epidemiološkim mjerama održavaju se sektorske javne vježbe.
5.  KAMP VATROGASNE MLADEŽI

     U organizaciji Hrvatske vatrogasne zajednice organizira se Kamp vatrogasne mladeži u Fažani. Tijekom ljeta u 11 smjena u trajanju od 7 dana u Kampu borave desetine mladeži iz cijele Hrvatske. Vatrogasna zajednica Karlovačke županije na raspolaganju ima 2 bungalova koje dijeli sa Sisačko- moslavačkom županijom te kontejner koji koristimo uz odobrenje Vatrogasne zajednice Sisačko-moslavačke županije. Sufinanciranje odlaska desetina mladeži u Kamp vrši se u polovičnom iznosu u odnosu na Vatrogasnu zajednicu Karlovačke županije.
6.  MANIFESTACIJE I OBLJETNICE

     U 2022. godini 2 Dobrovoljna vatrogasna društva obilježavaju godišnjice osnutka i djelovanja ( Gornje Mekušje – 90 godina i Koritinja – 70 godina ).

    Vatrogasna zajednica grada Karlovca sufinancira obilježavanje obljetnice sukladno Odluci.
7.  KAPITALNE DONACIJE DVD – ima ZA OPREMU

     Vatrogasna zajednica grada Karlovca temeljem Odluke Zapovjedništva i dalje će nabavljati novija vozila. 

     U planu je nabava osobne zaštitne vatrogasne opreme, boca za izolacione aparate, tlačnih cijevi  B,C i D , kao i unapređenje sustava veza. 

8.  KAPITALNE DONACIJE DVD – ima ZA OBJEKTE

     Vatrogasna zajednica grada Karlovca sustavno pomaže DVD-ima pri izvođenju građevinskih radova na objektima vatrogasnih spremišta i domova ( izmjena građevinske stolarije, ugradnja grijanja, prekrivanje krovova, i ostale radove temeljem zamolbi DVD - a ).

      U 2022. godini u planu je dovršiti postupak legalizacije za DVD Hrnetić-Novaki, sredstvima prenesenim iz 2019. godine.
9.  POTRAŽNI PSI K-9 TIMA

     Vatrogasna zajednica grada Karlovca sufinancira K-9 tim DVD Karlovac ( produženje licence, odlazak na vježbe, usluge veterinarskog pregleda pasa ,cijepljenje, lijekovi ).
10. VATROGASNI MUZEJ

      Vatrogasna zajednica grada Karlovca financira održavanje vatrogasnog muzeja.
11. OSTALO

      Vatrogasna zajednica grada Karlovac financira produljenje tehničke ispravnosti vozila, osiguranja ( redovna i kaska) vozila, osiguranja operativnih članova DVD – a, redovne servise i popravke vozila i opreme, zdravstvene preglede za operativne članove, režijske troškove ( struja, voda, telefon, naknade banci i Fini ), grijanje garaža za DVD – a koja imaju mogućnosti grijanja.
                  Zapovjednik:                                                                          Predsjednik:

    Miroslav Rade, struč.spec.ing.sec.                                                   Željko Šafar

